सावन का पहला सोमवार, देश के मंदिरों में लगा भक्तों का तांता, बाबा के जयकारों से गूंज उठे शिवालय – Satyamev India
भगवान शिव के महीने के रूप में जाने जाने वाला महिना सावन शुरू हो चुका है। आज सावन का पहला सोमवार है। इस मौके पर देश के सभी मंदिरों में भक्तों की भीड़ उमड़ पड़ी है। हरिद्वार हो या उज्जैन, वाराणसी हो या गुजरात देश के हर दिशाओं में बस बाबा भोलेनाथ के जयकारों की गूँज सुनाई पड़ रही है। सावन का महिना के पहले दिन यानि आज से कांवड़ यात्रा भी शुरू हो गई।
हरिद्वार में हजारों की तादाद में शिव भक्त कांवड़ लेकर पहुंचे हैं। सभी लोग बाबा बोलेनाथ के जयकारे लगाते हुए देवश के कोने कोने से भगवन शिव को प्रसन्न करने आये है। कल रात से जलाभिषेक का कार्यक्रम शुरू हो चुका है।
बाबा काशी विश्वनाथ के दरबार में भी जल चढ़ाने, शीशनवाने को हजारों कांवरियें और शिव भक्तों का तांता लगा है। सावन जे पहले सोमवार के दिन कोई भक्त अपनी भक्ति में पीछे नहीं रहना चाहता है।इसलिए आज बाबा बाबा विश्वनाथ के दरबार भी सुबह 4.30 बजे ही भक्तों के लिए खुले हैं। रविवार को ही करीब 40 हजार कांवरियों ने बाबा का दर्शन किये। गंगा तट हो या शहर का कोई भी मार्ग हर ओर बस बोल-बम, बोल-बम का नारा बुलंद रहा।
उज्जैन में भी बाबा महाकालेश्वर के दर्शन करने के लिए हजारों भक्त कल से ही लाइन लगाये खड़े हैं। सुबह चार बजे भस्म आरती हुई। सावन का ये पहला सोमवार है, इसलिए कोई भी भक्त इस खास मौके से पीछे नहीं रहना चाहता है।
झारखंड के बाबा वैद्यनाथ धाम में भी बस हर दिशा बाबा के जयकारों से गूँज उठी है। देश एक कोने कोने से भक्त कांवड़ लेकर आये हैं। भक्तों ने तो आधी रात को ही बाबा वैद्यनाथ का जलाभिषेक कर लिया है।
इस सावन की सबसे खास बात ये है कि इस बार सावन का शुभारंभ सोमवार को हुआ और सावन का समापन भी सोमवार को ही होगा। इसलिए इस सावन को बेहद खास माना जा रहा है। इस साल सावन महीने में 5 सोमवार है। सावन का महिनासोमवार 10 जुलाई से शुरू हो रहा है। इसके बाद 10 जुलाई , 17 जुलाई , 24 जुलाई , 31 जुलाई व 7 अगस्त को सोमवार शिव पूजा और व्रत के दिन आएंगे।
Tags: # जलाभिषेक, #शिव पूजा और व्रत, सावन का शुभारंभ, सावन की सबसे खास बात